চাঁদপুর সরকারি কলেজ বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৪৬ সালের ১৫ জুন প্রতিষ্ঠিত হয়। কলেজটি চাঁদপুর সদরের ১৬.৫৬ একর জমির উপর চাঁদপুর শহরে অবস্থিত। জাতীয় বিশ্ববিদ্যালয় থেকে ৬ সেপ্টেম্বর ২০২২ চট্টগ্রাম বিভাগীয় র‍্যাংকিংয়ে ৯ম স্থানে উত্তীর্ণ হওয়ার স্বীকৃতি পায়।  thumb   প্রতিষ্ঠার পটভূমি  ১৯৪৬ সালের জুন মাসের ০১ তারিখে চাঁদপুর সরকারি কলেজের ভিত্তিপ্রস্তর স্থাপন করেন তৎকালীন অভিবক্ত বাংলার মুখ্যমন্ত্রী হোসেন শহীদ সোহরাওয়ার্দী। প্রথমে কলেজের বর্তমান পশ্চিম পাশে বাঁশের বেড়া দিয়ে কলেজের কার্যক্রম চালু করা হয়। পরবর্তীতে চাঁদপুর জেলার বিভিন্ন দানশীল ব্যক্তির অনুদানে কলেজটির অবকাঠামোগত দিক উন্নত হয়। কলেজটির প্রথম শিক্ষাকার্যক্রম চালু হয় উচ্চ মাধ্যমিক দিয়ে ১৯৪৬ সালে। আর প্রথম অধ্যক্ষ ছিলেন বিশিষ্ট শিক্ষাবিদ পরেশ চন্দ্র গাঙ্গুলী। ১৯৮০ সালে ০১ মার্চে কলেজটি সরকারি করণ করা হয়।   অনুষদ ও বিভাগসমুহ  এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। এছাড়াও এখানে বেশ কয়েকটি বিষয়ে স্নাতক (সম্মান) ও স্নাতকোত্তর ডিগ্রী প্রদান করা হয়।   উচ্চমাধ্যমিক শ্রেণি   মানবিক বিভাগ  বিজ্ঞান বিভাগ  ব্যবসায় শিক্ষা বিভাগ   স্নাতক (পাস) শ্রেণি   বি.বি.এস  বি.এস.এস  বি.এস.সি   স্নাতক (সম্মান) শ্রেণি  কলেজটিতে মোট ১৭টি বিষয়ে অনার্স ও ১৬টি বিষয়ে মাস্টার্স কোর্স চালু আছে। সেগুলো হলো:  বাংলা  ইংরেজি  অর্থনীতি  রাষ্ট্রবিজ্ঞান  সমাজকর্ম  দর্শন  ইতিহাস  ইসলামিক স্টাডিজ ও আরবি  ইসলামের ইতিহাস ও সংস্কৃতি  ভূগোল ও পরিবেশবিদ্যা  হিসাববিজ্ঞান  ব্যবস্থাপনা  পদার্থবিদ্যা  রসায়নবিদ্যা  গণিত  প্রাণিবিদ্যা  উদ্ভিদবিদ্যা   একাডেমিক সুযোগ সুবিধা  কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।   একাডেমিক ভবন  কলেজটিতে মোট পাঁচটি ভবন রয়েছে।  মূল ভবন   একাডেমিক ভবন   ভবন -২  ভবন -৩  রাজু ভবন   গ্রন্থাগার  মূল ভবনে একটি কেন্দ্রীয় গ্রন্থাগার অবস্থিত।  এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়)  শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ৩০০০০+ বই সংগৃহীত আছে।  নিয়মিত জাতীয় ও স্থানীয় দৈনিক সমূহ সংগ্রহ করা হয়।   বোটানিক্যাল গার্ডেন  চাঁদপুর সরকারি কলেজের পুরো ক্যাম্পাস জুড়ে রয়েছে বিভিন্ন রকম ফুল গাছের সমাহার যা ক্যাম্পাসের সৌন্দর্য বর্ধন করেছে।   কলেজের সুযোগ সুবিধা  কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল, ছাত্রছাত্রীদের খেলার জন্য রয়েছে এক বিশাল খেলার মাঠ এবং মসজিদ।   আবাসিক হলসমূহ    ছাত্রদের জন্য রয়েছে দুটি হল-   শহীদ জিয়া ছাত্রাবাস।  শেরে-বাংলা ছাত্রাবাস।   ছাত্রীদের জন্য রয়েছে দুটি হল-   শেখ হাসিনা ছাত্রী নিবাস।  বঙ্গমাতা বেগম ফজিলাতুন্নেসা মুজিব ছাত্রী নিবাস।   যাতায়াত ব্যবস্থা  কলেজের ছাত্র ও ছাত্রীদের জন্য রয়েছে দুইটি বাস আছে একটি চাঁদপুর-হাজীগঞ্জ অন্যটি চাঁদপুর-ফরিদগঞ্জ রুট হতে ছাত্র/ছাত্রীদের কলেজ ক্যাম্পাসে নিয়ে আসে এবং ক্যাম্পাস হতে নিয়ে যায়। এছাড়াও অনেকে বাস, ট্রেন এবং অন্যান্য যানবাহন দিয়ে ছাত্র/ছাত্রীরা কলেজ ক্যাম্পাসে আসা যাওয়া করে থাকে।   খেলার মাঠ  কলেজের নিজস্ব এক বিশাল মাঠ রয়েছে যেখানে ক্রিকেট, ফুটবল সহ বিভিন্ন খেলার পাশাপাশি বাস্কেটবল খেলার জন্য আলাদা কোর্ট রয়েছে।   মসজিদ  কলেজের নিজস্ব একটি মসজিদ রয়েছে যার নাম চাঁদপুর সরকারি কলেজ কেন্দ্রীয় মসজিদ।   সহশিক্ষা কার্যক্রম  চাঁদপুর সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:  বি. এন. সি. সি. - ময়নামতি রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি প্লাটুন রয়েছে।  রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।  রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে।  বিতর্ক সংগঠন - চাঁদপুর সরকারি কলেজ ডিবেট ফোরাম (সিসিডিএফ)   ছাত্র সংগঠন   বাংলাদেশ ইসলামী ছাত্রশিবির  বাংলাদেশ ছাত্রলীগ  জাতীয়তাবাদী ছাত্রদল  সমাজতান্ত্রিক ছাত্রফ্রন্ট  বাংলাদেশ ছাত্র ইউনিয়ন  বাংলাদেশ ইসলামি ছাত্রসেনা  ইসলামী ছাত্রসেনা  ইসলামী শাসনতন্ত্র ছাত্র আন্দোলন  বাংলাদেশ ছাত্র অধিকার পরিষদ  প্রাক্তন শিক্ষার্থী  ওয়ালী উল্লাহ নওজোয়ান - গবেষক, রাজনীতিবিদ, ভাষা আন্দোলনের সৈনিক, মুক্তিযোদ্ধা, সংবিধান রচয়িতা ও শিক্ষক।  প্রফেসর আব্দুল্লাহ সরকার - রাজনীতিবিদ - সাবেক সংসদ সদস্য(চাঁদপুর ০৩ আসন)।  মো. সবুর খান - ড্যাফোডিল স্কুল,কলেজ,বিশ্ববিদ্যালয়(ড্যাফোডিল গ্রুপ পরিবার - প্রতিষ্ঠাতা চেয়ারম্যান)।  কবির বকুল - গীতিকার ও সুরকার ও মিডিয়া ব্যক্তিত্ব।  শাইখ সিরাজ - সাংবাদিক ও মিডিয়া ব্যক্তিত্ব।  হুমায়ুন ফরীদি - অভিনেতা ও মিডিয়া ব্যক্তিত্ব।  দিলদার - কৌতুক অভিনেতা ও মিডিয়া ব্যক্তিত্ব।  মোহাম্মদ জাবেদ পাটোয়ারী - বাংলাদেশ পুলিশের ২৯তম মহাপুলিশ পরিদর্শক (আইজিপি)  সাংবাদিক শফিকুর রহমান - সাংবাদিক ও রাজনীতিবিদ।  এস ডি রুবেল - সঙ্গীতশিল্পী।   তথ্যসূত্র   বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চাঁদপুর জেলার মহাবিদ্যালয় বিষয়শ্রেণী:চাঁদপুর জেলায় জাতীয় বিশ্ববিদ্যালয় অধিভুক্ত কলেজ বিষয়শ্রেণী:১৯৪৬-এ ব্রিটিশ ভারতে প্রতিষ্ঠিত